प्रोडक्शन के लिए एम्ब्रेयर और सुखोई की बातचीत हुई, दूर-दराज के लोगों को फायदा मिलेगा
india looks partner sukhoi embraer to manufacture small civilian plane locally भारत सरकार दूर-दराज इलाकों से बेहतर एयर कनेक्टिविटी बनाने के लिए मेक इन इंडिया के तहत एम्ब्रायर और रूस की सुखोई सहित ग्लोबल एयरक्राफ्ट कंपनी के साथ पार्टनरशिप करेगी।
भारत सरकार दूर-दराज इलाकों से बेहतर एयर कनेक्टिविटी बनाने के लिए मेक इन इंडिया के तहत एम्‍ब्रेयर और रूस की सुखोई सहित ग्लोबल एयरक्राफ्ट कंपनी के साथ पार्टनरशिप करेगी। इसके तहत छोटे-छोटे विमान बनाने को लेकर डील की जाएगी। जो कि दूरस्थ क्षेत्रों तक तेजी से पहुंच सकेंगे।
इससे पर्यटन को बढ़ावा मिलेगा और इकोनॉमी को भी फायदा होगा। रिपोर्ट्स के मुताबिक 100 सीटर विमानों का गुजरात में प्रोडक्शन होगा। डील को लेकर प्रारंभिक बातचीत हो गई है। पार्टनरशिप में भारत सरकार की हिस्सेदारी 51 फीसदी होगी और विदेशी कंपनी टेक्‍नोलॉजी ट्रांसफर करेगी।
छोटे विमान ज्यादा उपयोगी होंगे
दुनिया में सबसे तेजी से बढ़ने वाला एविएशन मार्केट बन चुका भारत अपने बेड़े में छोटे विमानों को बढ़ाना चाहता है। ताकि सीमित क्षमता और छोटे रनवे वाले एयरपोर्ट से भी इन्हें चलाया जा सके। इससे ज्यादा से ज्यादा लोग हवाई सफर कर सकेंगे।
सरकार के नियमों के मुताबिक हर एयरलाइंस को कश्मीर और चीन से लगी नॉर्थ ईस्ट बार्डर समेत दूर दराज के रूट पर अपनी कैपेसिटी से कम से कम 10 पर्सेंट विमान चलाना होता है। ऐसी स्थिति में छोटे विमान ज्यादा उपयोगी होंगे क्योंकि उनमें ज्यादातर सीटें भर सकेंगी। एयरबस एसई के अनुमान के मुताबिक भारत को 2040 तक 2,210 विमानों की जरुरत होगी। जिसमें 80 फीसदी छोटे विमान होंगे।
सुखोई ने इंटरेस्ट दिखाया
ब्राजील की कंपनी एम्ब्रेयर के साथ भारत की प्रारंभिक बातचीत पूरी हो गई है। सुखोई ने स्थानीय स्तर पर विमान के प्रोडक्शन में रुचि दिखाई है। एटीआर को भी अप्रोच किया गया है जो कि एयरबस और लियोनार्डो स्‍पा का ज्‍वाइंट वेंचर है। भारत में क्षेत्रीय रूटों के लिए एटीआर के छोटे प्‍लेन बड़ी भरपाई करते हैं। इनमें से इंडिगो 39 प्‍लेन के साथ ऑपरेट करती है।
एटीआर की प्रतिद्वंद्वी डी हैविलैंड के डैश-8 क्‍यू400 टर्बोप्रॉप्‍स का इस्‍तेमाल स्‍पाइस जेट करती है। इनकी कैपेसिटी 78 से 90 सीटर है। आर्मी फोर्स और एलायंस एयर के लिए हिंदुस्तान एयरोनॉटिक्स लिमिटेड पहले से ही 19-सीटर डोर्नियर 228 विमान बना रहा है।
हर मेन्‍युफैक्‍चर कंपनी भारत के लिए काम करना चाहती है
एम्ब्रेयर का कहना है कि छोटे विमान बनाने के लिए महत्वपूर्ण अवसर हैं। हर मेन्‍युफैक्‍चर कंपनी भारत के लिए काम करना चाहती हैं। ऐसे में यह कदम दोनों के लिए जीत की तरह होगा।
हवाई यात्रा को किफायती बनाना चाहती है केंद्र सरकार
पीएम मोदी भारत में प्रोडक्शन को बढ़ावा देना चाहते हैं। इससे जहां एक ओर इकोनॉमी को फायदा होगा तो वहीं स्थानीय लोगों को नौकरियां मिलेंगी।
साथ ही केंद्र सरकार हवाई यात्रा को ज्यादा किफायती बनाने और कनेक्टिविटी को बेहतर बनाने के लिए एयरलाइन्स को सब्सिडी दे रही है। रीजनल कनेक्टिविटी प्रोग्राम के तहत सरकार ने 45 अरब रुपये का आवंटित किए हैं। इसके जरिए 100 एयरपोर्टों को विकसित करने के साथ अगले साल तक हेलीपोर्ट और वाटरड्रोम बनाए जाएंगे।
ये खबरें भी पढ़ें...
एअर इंडिया ने फाइनल की 500 विमानों की डील:इसे मदर ऑफ ऑल एविएशन डील कहा जा रहा, ऑर्डर में 430 नैरोबॉडी और 70 वाइडबॉडी एयरक्राफ्ट शामिल
टाटा संस की एअर इंडिया ने 500 विमान खरीदने का ऑर्डर फाइनल कर दिया है। इस ऑर्डर में 430 नैरोबॉडी और 70 वाइडबॉडी एयरक्राफ्ट शामिल हैं, और इन्हें अगले सात से आठ वर्षों में डिलीवर किया जाएगा। इकोनॉमिक टाइम्स ने इस मामले से जुड़े लोगों के हवाले से इसे लेकर एक रिपोर्ट पब्लिश की है। पूरी खबर पढ़िए...
एअर इंडिया ने 840 विमान का ऑर्डर दिया:ऑफिसर ने कहा- अभी 470 का सौदा फाइनल, 370 एयरक्राफ्ट का ऑप्शन खुला
टाटा ग्रुप की एयर लाइन एअर इंडिया ने एक दिन पहले एयरबस और बोइंग के साथ 470 एयरक्राफ्ट की दुनिया की सबसे बड़ी सिविल एविएशन डील साइन की है। अब गुरुवार (16 फरवरी) को एअर इंडिया के चीफ कमर्शियल एंड ट्रांसफॉर्मेशन ऑफिसर निपुन अग्रवाल ने कहा है कि इस डील में एयरक्राफ्ट्स की टोटल संख्या बढ़कर 840 भी की जा सकती है। पूरी खबर पढ़िए...